Nafarroako Parlamentuko Mahaiak, 2019ko urriaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, Nafarroan ozonoak eragindako aire-kutsadura murrizte aldera eta Erriberako Airearen Kalitatea Hobetzeko Plana taxutze aldera Landa Garapeneko eta Ingurumeneko Departamentuak hartuko dituen neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 28an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballerok, Legebiltzarreko Erregelamenduan ezarritakoaren babesean, gaurkotasun handiko honako galdera hau egin du, hurrengo azaroaren 7rako aurreikusitako Osoko Bilkuran ahoz erantzun dakion.

Orain dela gutxi ezagutu dugu Ekologistak Martxan erakundearen txosten bat, zeinean esaten baita Nafarroako 298.000 biztanlek arnastu dutela ozonoak kutsatutako airea 2019ko udan.

Ozonoak kutsatutako gero eta aire gehiago dago, lehenik eta behin, ziklo ekonomiko berriarekin erregai fosil gehiago erretzen delako, eta horri gehitu behar zaio klima-aldaketaren eraginez tenperatuta igotzen ari dela.

Gaur egun, indarreko legeriaren arabera, nahitaezkoak dira airearen kalitatea hobetzeko planak, baina ozonoaren kasuan Nafarroako Gobernuak Erriberakoa taxutu gabe jarraitzen du, eta horrek eragin nabarmena dauka bertako 187.000 biztanleengan.

Landa Garapeneko eta Ingurumeneko Departamentuak zer neurri hartuko du Nafarroan ozonoaren bidezko aire-kutsadura murrizteko eta, zehazki, Erriberako airearen kalitatea hobetzeko plana taxutzeko?

Iruñean, 2019ko urtarrilaren 22an

Foru parlamentaria: Marisa de Simón Caballero